কক্সবাজার উত্তন বনবিভাগের সদর রেঞ্জ কর্মকর্তা মেহেদী হাসান জানান, একদল সশস্ত্র বনদস্যু শুক্রবার সকালে মেহেরঘোনা বনবিটের সংরক্ষিত বনাঞ্চলে কাঠ কাটছিল বলে সংবাদ পেয়ে ঘটনাস্থলে পৌছে একদল বনকর্মী। এসময় সশস্ত্র বনদস্যুরা বনকর্মীদের লক্ষ করে গুলি ছুঁড়ে। বনকর্মীরাও পাল্টা গুলি চালায়। এসময় উভয় পক্ষের মধ্যে ব্যাপক গোলাগুলির ঘটনায় ৯ জন বনকর্মী গুলিবিদ্ধ ও দায়ের কুপে আহত হন। আহত ৭ বনকর্মীকে উদ্ধার করা হলেও ২ জন নিখোঁজ রয়েছে। বনদস্যুদের মধ্যেও ৬ জন আহত হয়েছে বলে একাধিক সূত্রে জানা গেছে।